### Anexa 5 - Formulare pentru achiziția de servicii de consultanță

#### [Anexa 5.1 - Termeni de referință](#Anexe)

Proiectul privind Învățământul Secundar (ROSE)

Schema de Granturi pentru Universitati

Beneficiar: **Academia de Studii Economice, Facultatea de Relații Economice Internaționale**

Titlul subproiectului: **„Prevenirea abandonului școlar – succes și performanță în învățământul universitar în economie și afaceri internaționale” PERFORMREI**

Acord de grant nr. 198/SGU/NC/II

**Termeni de referință pentru„Servicii de consultanță individuală”**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr198/SGU/NC/II, semnat cu MEN-UMPFE, Academia de Studii Economice din București a accesat în cadrul Schemei de Granturi pentru Universitati un grant în valoare de 351.191,52 lei pentru implementarea subproiectului **„Prevenirea abandonului școlar – succes și performanță în învățământul universitar în economie și afaceri internaționale - PERFORMREI”** și intenționează să utilizeze o parte din fonduri pentru activitățile propuse în cadrul proiectului, după cum urmează:

* **ACTIVITATEA A.1.1.**: **Analiza profilului studentului de la facultatea noastră**

**2. Obiectiv**

Obiectivul serviciilor de consultanță este de a contribui la realizarea activitatilor, de a asigura îndeplinirea obiectivelor și a rezultatelor previzionate ale proiectului, de a monitoriza evoluția activităților, de a asigura expertiza necesară în proiect în domeniul de competență specific. În baza acestui obiectiv stabilit pentru serviciile de consultanță se va asigura atingerea în bune condiții a celor **3 obiective specifice** proiectului, după cum urmează:

* **OS1.** Reducerea numărului de studenți care abandonează studiile universitare în anul 1 de la Facultatea REI;
* **OS2.** Creșterea ratei de promovabilitate a studenților la finalul anului I de studiu;
* OS3. Îmbunătățirea competentelor socio – profesionale ale studenților și creșterea gradului de adaptabilitate la cerințele pieței forței de muncă.

**3. Scopul serviciilor**

În vederea îndeplinirii obiectivului serviciilor, consultantul se va implica în următoarele activităţi:

* **ACTIVITATEA A.1.1.**: **Analiza profilului studentului de la facultatea noastră**

Cei trei consultanți vor realiza analiza profilului studentului de la facultatea noastră prin prisma așteptărilor legate de viitor și de cariera profesională. Cu ajutorul specialiștilor din proiect vom elabora un chestionar de evaluare, o metodologie de evaluare și vom colecta informațiile necesare pentru a putea creiona profilul de personalitate, cunoașterea oportunităților pe care le oferă facultatea noastră (de carieră, de inserție pe piața muncii, de relaționare, de dezvoltare personală etc.), a profilului profesional prin prisma așteptărilor legate de viitor.

Activitatea celor 3 consultanți va fi coordonată direct de **Responsabilul pentru activitatea de consiliere și orientare în carieră** din cadrul proiectului.

Consultantul va asigura comunicarea cu echipa de implementare și cu echipa de management în vederea gestionării corespunzatoare a documentelor aferente activităților și va asigura suportul logistic pentru planificarea și desfășurarea sesiunilor de îndrumare, consiliere și orientare profesională.

În baza bunei cunoașterii a ansamblului de probleme potențiale cu care se pot confrunta studenții din anul I de la Facultatea de Relații Economice Internaționale și a disponibilităților din punct de vedere temporal și de comunicare, consultantul va putea furniza informații pertinente pentru echipa de management și de implementare pentru buna implementare a proiectului și atingerea obiectivelor stabilite din punct de vedere cantitativ și calitativ.

Toate activitățile desfășurate în cadrul proiectului de către consultant vor fi raportate corespunzator pe baza documentelor elaborate și asumate, iar ulterior acestea vor fi avizate de către directorul de grant.

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile sau echivalente:

* elaborarea unui instrument de analiză a profilului studentului din facultatea noastră;
* aplicarea instrumentului de analiză la nivelul studenților din anul 1 din facultatea noastră;
* colectarea și prelucrarea primară a datelor;
* redactarea unui raport de sinteză cu principalele rezultate ale analizei efectuate asupra studenților din anul 1;
* documente de raportare lunare în conformitate cu prevederile ROSE și cele interne ale ASE din București;
* propuneri de program privind derularea activităților în cadrul proiectului;
* liste de prezență la atelierele de lucru/workshop-uri;
* liste cu studenții selectați pentru participarea la vizitele organizate în cadrul proiectului;
* orice al document ce apare ca fiind necesar în perioada de implementare a proiectului și solicitat de către directorul de grant, prevăzut în contractul de finanțare și/sau modificările ulterioare la acesta și/sau necesare pentru elaborarea livrabilelor prevăzute în proiect (ex.: analize, studii, ghiduri etc.)

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul Schemei de Granturi pentru Universitati, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

***Competențele minime*** cerute pe care trebuie să le dovedească Consultanții sunt următoarele(fara a se limita la)**:**

**1. Doctoranzi**

- **trei studenți doctoranzi** în programul de cercetare doctorala Economie și Afaceri Internaționale, în cadrul ASE din București, în anul I sau în anul II de studii doctorale;

- o bună cunoaștere a programului de studii universitare furnizat de Facultatea de Relații Economice Internaționale din ASE București, a planurilor de învățamânt și modului de organizare a programului de studii;

- o bună cunoaștere a structurii departamentelor administrative ale ASE din București (secretariat, social, economic, juridic) precum și a relațiilor acestora cu studenții de la Facultatea de Relații Economice Internaționale din ASE București;

- experiență în lucrul cu PC – Sistemul de operare Windows, aplicații Office.

**6. Alți termeni relevanți**

**Perioadă de implementare/ Durata serviciilor.**

Activitatea consultanților **doctoranzi** se va derula pe baza de contract, pe o durata de **3 de luni**, cu un numar **20 de ore / luna**, pentru realizarea sarcinilor.

Perioada estimata pentru inceperea activitatilor **01.03.2020 -12.03.2020.**

**Locație.**

Activitatea consultanților se va desfașura la sediul Beneficiarului – ASE din București, Facultatea de Business şi Turism, în sălile alocate activităților proiectului dar și în alte spații specifice cum ar fi: sălile de seminar, sălile pentru atelierele de lucru aflate tot la sediul beneficiarului.

**Raportare.**

Raportarea activităților se va realiza în conformitate cu metodologia specifică proiectelor de tip ROSE, prevederilor interne ale ASE din București și regulamentelor aferente proiectului. Termenele de raportare ale activităților lunare vor avea în vedere primele 5 zile lucrătoare ale lunii următoare.

Documentele de raportare se depun la sediul proiectului și se supun procesului de aprobare de către directorul de grant.

**Facilități oferite de Beneficiar.**

Pentru desfașurarea activităților beneficiarului proiectului asigură urmatoarele facilități consultanților: acces la sălile dedicate activităților proiectului, acces la echipamentele IT utilizate în cadrul proiectului, acces la internet și facilități de tiparire, multiplicare.

**Confidențialitate.** Consultantul nu trebuie să comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.